*APSTIPRINĀTS:*

*ar iepirkuma komisijas 2019.gada 12.jūlija*

*sēdes protokolu Nr.9*

**VAS “Latvijas dzelzceļš” organizētā**

**sarunu procedūra ar publikāciju**

**„Stacijas Rēzekne 2 parka apgaismojuma modernizācija”**

**SKAIDROJUMS Nr.8**

|  |  |  |
| --- | --- | --- |
| Nr.p.k. | *Jautājums* | *Atbilde* |
|  | 10.07.2019. | 12.07.2019. |
| **1.** | 1. Iepazīstoties ar Sarunu procedūras nolikumu un tai pievienotajiem pielikumiem konstatējam, ka Sarunu procedūras 1.6.3. un 1.10.punktos un līguma projekta 8.punktā ir ietverta prasība piedāvājuma un līguma izpildes nodrošinājumu iesniegt tikai kā pretendenta naudas summas iemaksu pasūtītāja bankas kontā, neparedzot iespēju iesniegt analoģisku nodrošinājumu, ko izsniedz Latvijā atzītas apdrošināšanas sabiedrības.2. Gribam vērst Jūsu uzmanību, ka VAS “Latvijas dzelzceļš” Sarunu procedūras 1.6.3. un 1.10.punktos un līguma projekta 8.punktā ietvertā prasība, paredzot tikai pretendenta naudas summas iemaksu pasūtītāja bankas kontā kā piedāvājuma un līguma izpildes nodrošinājumu, neparedzot iespēju iesniegt uzņēmējam iesniegt juridiskā spēka un satura ziņā līdzvērtīgu Latvijā darbojošās apdrošināšanas kompānijas izsniegtu nodrošinājums ir nepamatota un neatļauta rīcība, jo neatbilst spēkā esošajai un iedibinātajai praksei (skat. Iepirkumu uzraudzības biroja, turpmāk tekstā “IUB”, 2014.gada 04.aprīļa lēmumu lietā Nr.4-2.2/14-7), kā arī ir atzīta, kā konkurenci ierobežojoša prasība. Tā piemēram IUB ir atzinis, ka ņemot vērā, ka arī apdrošināšanas polisi var izsniegt kā beznosacījuma galvojumu (t.i., paredzot, ka nodrošinājuma devējs izmaksā nodrošinājumā paredzēto summu pēc pirmā pieprasījuma, skat., piemēram, IUB mājaslapā publicēto Latvijas Apdrošinātāju asociācijas skaidrojošo informāciju un ieteikumus publiskajiem galvojumu apdrošināšanas iepirkumiem http://www.iub.gov.lv/files/upload/Ieteik\_IUB\_galvojumu\_apdr\_20140116.pdf), kura iestāšanās gadījumā sabiedrisko pakalpojumu sniedzējam tiek izmaksāta apdrošināšanas atlīdzībā paredzētā summa, iesniegumu izskatīšanas komisijas ieskatā nav pamata uzskatīt, ka apdrošināšanas polise nevar būt viens no piedāvājuma nodrošinājuma un saistību izpildes nodrošinājuma veidiem.3. Savukārt attiecībā uz sabiedrisko pakalpojumu sniedzēja lietā Nr. 4-2.2/14-7 norādīto, ka, ja kā viens no piedāvājuma nodrošinājuma un saistību izpildes nodrošinājuma veidiem tik noteikta apdrošināšanas polise, tad tam palielinās tiesvedības riski, iesniegumu izskatīšanas komisija norādīja, ka neatkarīgi no tā, kādu piedāvājuma nodrošinājumu un saistību izpildes nodrošinājumu izvēlas pretendents, Sabiedrisko pakalpojumu sniedzējam pastāv tiesvedības riski, ja pretendenta ieskatā piedāvājuma nodrošinājums un saistību izpildes nodrošinājums tiktu ieturēts nepamatoti. Proti, iesniegumu izskatīšanas komisija nekonstatē, ka atkarībā no piedāvājuma nodrošinājuma un saistību izpildes nodrošinājuma veida Sabiedrisko pakalpojumu sniedzējam samazinātos kādi tiesvedības riski saistībā ar piedāvājuma nodrošinājuma un saistību izpildes nodrošinājuma ieturēšanu.4. Vadoties no visa augstāk minētā, lūdzu VAS “Latvijas Dzelzceļš” atzīt, ka par Sarunu procedūras piedāvājuma un līguma izpildes nodrošinājumu (garantiju) der arī juridiskā spēka un satura ziņā līdzvērtīgs saistību (t.sk. garantijas laika) nodrošinājums, ko izsniegusi Latvijā darbojošās apdrošināšanas kompānija, kā arī pagarināt piedāvājuma iesniegšanas termiņu līdz 2019.gada 1.augustam. | Darām zināmu, ka konkrētā iepirkuma procedūra - sarunu procedūra ar publikāciju “Stacijas Rēzekne 2 parka apgaismojuma modernizācija” (turpmāk – Sarunu procedūra) ir zemsliekšņa procedūra, kura nav jāveic saskaņā ar visiem Sabiedrisko pakalpojumu sniedzēju iepirkumu likuma (turpmāk – SPSIL) noteikumiem. Tomēr, lai arī VAS “Latvijas dzelzceļš” (turpmāk – LDZ) iepirkumus veic, ievērojot daudzus SPSIL noteikumus, LDZ ir tiesības izvirzīt tādas prasības, kuru **operatīva, nekavējoša** pārbaude un īstenošana neapgrūtina LDZ rīcību. Norādām, ka Sarunu procedūras nolikuma 1.6.3. un 1.10.punktos ietvertā prasība paredz piedāvājuma nodrošinājuma iesniegšanu kā naudas summas iemaksu LDZ bankas kontā, taču, ja pretendents kopā ar piedāvājumu var iesniegt tādu apdrošināšanas polisi kā beznosacījuma galvojumu (t.i., paredzot, ka nodrošinājuma devējs izmaksā nodrošinājumā paredzēto summu pēc pirmā pieprasījuma), tad pretendents netiks izslēgts no dalības Sarunu procedūrā. Vienlaikus norādām, ka līguma projekta 8.1.punkts nosaka, ka būvuzņēmējs līguma nodrošinājumu iesniedz kā kredītiestādes vai apdrošināšanas sabiedrības garantiju, vai veic naudas summas iemaksu Pasūtītāja bankas kontā.Piedāvājumu iesniegšanas **termiņš netiek pagarināts.** |
|  | 10.07.2019. | 12.07.2019. |
| **2.** | Rēzekne 2 apgaismojuma SCADA sistēmas izveidošanai nepieciešams lokālais sakaru tīkls stacijas objektos TP-89, TP-36 un Varoņu iela 16C (manevru tornis). Vai minētajos objektos sakaru tīkls tiks nodrošināts, vai arī sakaru tīkla izbūve Uzņēmējam jāiekļauj piedāvājuma cenā? Ja jābūvē sakaru tīkls, tad kādas prasības tīklam? | Lokālo sakaru tīklu objektos TP-89, TP-36 un Varoņu ielā 16c nodrošinās Pasūtītājs. |
| **3.** | Tehniskā uzdevuma 1. pielikumā dotas apgaismojuma zonas robežas. Vai veicot jaunā apgaismojuma aprēķinu ir jāņem vērā esošo apgaismojumu, kas atrodas uz 6-8m gariem koka balstiem, vai arī pēc jaunās apgaismojuma sistēmas izbūves veco apgaismojumu uz koka balstiem plānots atslēgt? (Ja plānots atslēgt, tad, vai Uzņēmējam piedāvājumā jāiekļauj veco koka balstu un gaismekļu demontāža?) | Esošo apgaismojumu uz 6-8m koka balstiem nav jāņem vērā. Pēc jaunās apgaismojuma sistēmas izbūves Pasūtītājs atslēgs veco apgaismojumu un demontēs koka balstus. Uzņēmējam piedāvājumā nav jāiekļauj veco koka balstu un gaismekļu demontāža. |
|  | 12.07.2019. | 12.07.2019. |
| **4.** | Atsaucoties uz Tehniskā uzdevuma 2.3 punktu lūdzam precizēt vai jaunā darba stacija Varoņu ielā 16C ir jāaprīko ar jaunu SCADA programmnodrošinājumu vai jāizmanto TP-36 un TP-89 kontrolpunkta aparatūras iebūvētos Web serverus? | Jaunā darba stacija Varoņu ielā 16c ir jāaprīko ar jaunu SCADA programmnodrošinājumu un jāizmanto TP-36 un TP-89 kontrolpunkta aparatūras iebūvētos Web serverus. |